På de generelle områder har Harald de samme fordele som andre større selskaber. Vi er flere til at løfte opgaverne, har større investeringsmuligheder samt har mere gennemslagskraft overfor leverandører og samarbejdspartnere.
Harald adskiller sig grundlæggende fra de øvrige tandlægekæder i markedet ved at være 100 % tandlægeejet. Det forhold at det alene er tandlæger, som er ejere, gør at der ikke ligger et investorkrav i form af forretning til indskudt ekstern kapital. Det betyder helt konkret at hele overskuddet af vores forretning tilfalder partnerne.
I Harald er ingen alene. Vi bakker hinanden op og har altid adgang til faglig sparring med kollegaer. For at være med til at sikre et højt fagligt niveau, skal alle partnere i Harald have minimum 15 stoletimer pr. uge.